En 43-årig mand har formegentlig overset sit vigepligt, da han torsdag omkring middagstid kom kørende på sin knallert på Hammerholtvej udenfor Sindal. Da han kommer til krydset ved Rammelhøjvej kører han nemlig ud foran en bil. - Knallertisten pådrager sig desværre sig så alvorlige skader, at han bliver erklæret død på stedet. Det er en 43-årig mand fra Frederikshavn, fortæller vagtchef ved Nordjyllands Politi Torben Larsen. Bag rattet i bilen, der ramte manden, sad en 29-årig mand, der ligeledes kommer fra Frederikshavn. Han har ikke modtaget behandling i forbindelse med uheldet. Krydset var i kort tid spærret i forbindelse med politiets tekniske undersøgelser, men trafikken er igen åbnet. De pårørende er underrettet.
En 43-årig mand har torsdag mistet livet i et færdselsuheld i Sindal.